Talk:Alona, Cyprus

ALONA-2012
ΑΛΩΝΑ-2012 Ήσουν πάντα στη ψυχή μου να χορεύεις, μέσα στο πράσινο πνιγμένη, από ψηλά, δεν το κατάλαβα ποτέ, πως κοροϊδεύεις, π’ άφηνες μήνυμα, πως όλα είναι καλά. Τώρα μεγάλωσα, δεν έχει παραμύθια, αφού κατάλαβα και σε, τα βάσανα σου, λάθος ξεχώρισα, το ψέμα απ την αλήθεια, γιατί βασίστηκα πολύ, στην ομορφιά σου.

Σαν σε κοιτάζω, αδειανή και λυπημένη, όπως μια μάνα που δεν έχει πια παιδιά, της μοναξιάς το πεπρωμένο να προσμένει, μια χαρμολύπη, μου τυλίγει, την καρδιά.

Σε εγκατέλειψα, γυρεύοντας για αξία, νόμισα απέκτησα εκείνα που ποθούσα, τώρα κατάλαβα, τι έχει πια ουσία, το βουητό, του κόσμου που μισούσα.

Τρελά αποθύμησα, κοντά σου να γυρίσω, όσο ακόμα ζωντανή, με περιμένεις, με φίλους μου, για σε να τραγουδήσω, μέσα στο πράσινο, που ξέρεις να υφαίνεις.

Ο κύκλος, που στα κάτω, σ’ έχει πάρει, το ξέρω, σύντομα ξανά θα σ’ ανεβάσει, γιατί όπου να ναι θα φανεί το παλληκάρι, όπως παλιά, την ομορφιά σου να χορτάσει.

Κράτα γερά, ο κόσμος άρχισε να αλλάζει, κοντά σου θέλει τώρα πια, να επιστρέψει, το περιβάλλον μες την πόλη, τον τρομάζει, ζητά απ την Άλωνα ξανά, να τον μαγέψει. — Preceding unsigned comment added by 217.175.220.22 (talk) 11:32, 5 July 2012 (UTC)